**ELNÖKSÉGI JEGYZŐKÖNYV**

Időpont: 2020. 06. 10.

Helyszín: online

Jelen vannak: Bán-Horváth Veronika, Zelei Dávid, Górász Péter elnökségi tagok, Antal Nikolett és Pataki Viktor társelnökök, Konkoly Dániel irodavezető

Elnök megállapítja, hogy az elnökségi ülés határozatképes. Elnökség egyhangúlag elfogadja a napirendet, amellyel kapcsolatban az alábbi döntések születnek.

Levezető elnök: Antal Nikolett (egyhangú + 1 tartózkodás)

Jegyzőkönyv-vezető: Bán-Horváth Veronika (egyhangú + 1 tartózkodás)

Napirendi pontok: egyhangúlag elfogadva

**Tagfelvételi kérelmek**

Werner Nikolett és Bordás Máté tagfelvételi kérelmét az elnökség egyhangúlag elfogadta.

Gecsei Ádámot és Schilli Tímeát további publikációra, irodalmi műhelyek látogatására buzdítja.

**Írókölcsönző**

Bán-Horváth Veronika beszámol az Írókölcsönző programsorozattal kapcsolatos tervekről. A COVID 19 járvány miatt a 2020 tavaszi félévben nem valósultak meg iskolai programok, hiszen az intézmények zárva tartottak. 2020 nyarán napközis táborokba fognak a szerzők és kísérőik ellátogatni, a szervezés már megkezdődött, az első alkalom július 1-én, Öttevényen várható. Az elnökség egyhangúlag elfogadja a szakmai beszámolót.

**Éves Termés**

Bán-Horváth Veronika beszámol az Éves Termés programsorozat átalakítási lehetőségeiről. Az ösztöndíjasok és további közreműködők is nyitottak az online műsor készítésére, ugyanakkor felmerül az is, hogy a veszélyhelyzet visszavonása után, egy nyári programba ágyazzuk be az elmaradt esteket. Az elnökség meghallgatja a szervezési folyamattal és a koncepcióval kapcsolatos elképzeléseket, és egyhangúlag megszavazza, hogy nyári program keretében valósuljanak meg beszélgetések.